CELEX: 62010TA0379
Language: hr
Date: 2013-09-16 00:00:00
Title: Spojeni predmeti T-379/10 i T-381/10: Presuda Općeg suda od 16. rujna 2013. — Keramag Keramische Werke i dr. protiv Komisije ( „Tržišno natjecanje — Zabranjeni sporazumi — Belgijsko, njemačko, francusko, talijansko, nizozemsko i austrijsko tržište kupaonske opreme — Odluka kojom se utvrđuje povreda članka 101. UFEU-a i članka 53. Sporazuma o EGP-u — Dogovaranje povećanja cijena i razmjena osjetljivih poslovnih informacija — Trajanje prekršaja — Prava na obranu — Pristup spisu — Mogućnost pripisati kažnjivo ponašanje” )

9.11.2013   
            
            
               HR
            
            
               Službeni list Europske unije
            
            
               C 325/24
            
         Presuda Općeg suda od 16. rujna 2013. — Keramag Keramische Werke i dr. protiv Komisije
   (Spojeni predmeti T-379/10 i T-381/10) (1)
   
   (Tržišno natjecanje - Zabranjeni sporazumi - Belgijsko, njemačko, francusko, talijansko, nizozemsko i austrijsko tržište kupaonske opreme - Odluka kojom se utvrđuje povreda članka 101. UFEU-a i članka 53. Sporazuma o EGP-u - Dogovaranje povećanja cijena i razmjena osjetljivih poslovnih informacija - Trajanje prekršaja - Prava na obranu - Pristup spisu - Mogućnost pripisati kažnjivo ponašanje)
   2013/C 325/44
   Jezik postupka: engleski
   
      Stranke
   
   
      Tužitelji: Keramag Keramische Werke AG (Ratingen, Njemačka), Koralle Sanitärprodukte GmbH (Vlotho, Njemačka), Koninklijke Sphinx BV (Maastricht, Nizozemska), Allia SAS (Avon, Francuska), Produits Céramique de Touraine SA (Selles-sur-Cher, Francuska), Pozzi Ginori SpA (Milano, Italija) (predmet T-379/10), Sanitec Europe Oy (Helsinki, Finska) (predmet T-381/10) (zastupnici: J. Killick, barrister, I. Reynolds, solicitor, te P. Lindfelt i K. Struckmann, odvjetnici)
   
      Tuženik: Europska komisija (zastupnici: F. Castillo de la Torre i F. Ronkes Agerbeek, agenti, uz asistenciju B. Kennellya, barristera)
   
      Predmet
   
   Zahtjev da se poništi Odluka Komisije C(2010) 4185 final od 23. lipnja 2010. o postupku primjene članka 101. UFEU-a i članka 53. Sporazuma o EGP-u (predmet COMP/39092 — Kupaonska oprema), i podredno, da se smanje novčane kazne izrečene tužiteljima ovom odlukom.
   
      Izreka
   
   
               1.
            
            
               Poništava se članak 1. stavak 1. točka 6. Odluke Komisje C(2010) 4185 final od 23. lipnja 2010. o postupku primjene članka 101. UFEU i članka 53. Sporazuma o EGP-u (predmet COMP/39092 — Kupaonska oprema), u dijelu u kojem Europska komisija zaključuje da su Allia SAS i Produits Céramique de Touraine SA sudjelovali u prekršaju koji se odnosi na zabranjeni sporazum na talijanskom tržištu u razdoblju između 25. veljače 2004. i 9. listopada 2004. i s druge strane, da je Pozzi Ginori SpA sudjelovao u prekršaju koji se odnosi na zabranjeni sporazum na talijanskom tržištu za razdoblje različito od onog između 14. svibnja 1996. i 9. ožujka 2001.
            
         
               2.
            
            
               Poništava se članak 2. stavak 7. Odluke C(2010) 4185 final u dijelu u kojem ukupni iznos izrečene kazne Keramag Keramische Werkeu AG, Koralle Sanitärprodukteu GmbH, Koninklijke Sphinxu BV, Pozzi Ginoriu i Sanitecu Europe Oy prelazi 50 580 701 eura.
            
         
               3.
            
            
               Tužba se odbija u preostalom dijelu.
            
         
               4.
            
            
               Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori i Sanitec Europe snosit će tri četvrtine svojih troškova.
            
         
               5.
            
            
               Komisija će uz vlastite troškove snositi i jednu četvrtinu troškova Keramag Keramische Werkea, Koralle Sanitärproduktea, Koninklijke Sphinxa, Allia, Produits Céramique de Tourainea, Pozzi Ginoria i Saniteca Europe.
            
         
      (1)  SL C 301, 6.11.2010.